CELEX: 62021TN0138
Language: el
Date: 2021-03-04 00:00:00
Title: Υπόθεση T-138/21: Προσφυγή της 4ης Μαρτίου 2021 — Virbac κατά Επιτροπής

31.5.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 206/28
            
         
      Προσφυγή της 4ης Μαρτίου 2021 — Virbac κατά Επιτροπής
      (Υπόθεση T-138/21)
      (2021/C 206/36)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσα: Virbac (Carros, Γαλλία) (εκπρόσωποι: M. Thill-Tayara, S. Pelé και L. Bary, δικηγόροι)
      
         Καθής: Ευρωπαϊκή Επιτροπή
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την εκτελεστική απόφαση της Ευρωπαϊκής Επιτροπής C(2020) 7930 τελικό, της 10ης Νοεμβρίου 2020, σχετικά με τη χορήγηση άδειας κυκλοφορίας του φαρμάκου για κτηνιατρική χρήση «Librela — bedinvetmab», που δημοσιεύθηκε στην Επίσημη Εφημερίδα της Ευρωπαϊκής Ένωσης στις 30 Δεκεμβρίου 2020 (ΕΕ C 453, 30 Δεκεμβρίου 2020, σ. 1), καθόσον εκδόθηκε κατά παράβαση του άρθρου 37 του κανονισμού (ΕΚ) 726/2004 του Ευρωπαϊκού Κοινοβουλίου και του Συμβουλίου, της 31ης Μαρτίου 2004, για τη θέσπιση κοινοτικών διαδικασιών χορήγησης άδειας και εποπτείας όσον αφορά τα φάρμακα που προορίζονται για ανθρώπινη και για κτηνιατρική χρήση και για τη σύσταση Ευρωπαϊκού Οργανισμού Φαρμάκων·
               
            
                  —
               
               
                  να ακυρώσει την εκτελεστική απόφαση της Ευρωπαϊκής Επιτροπής C(2020) 7930 τελικό, της 10ης Νοεμβρίου 2020, σχετικά με τη χορήγηση άδειας κυκλοφορίας του φαρμάκου για κτηνιατρική χρήση «Librela — bedinvetmab», που δημοσιεύθηκε στην Επίσημη Εφημερίδα της Ευρωπαϊκής Ένωσης στις 30 Δεκεμβρίου 2020 (ΕΕ C 453, 30 Δεκεμβρίου 2020, σ. 1), καθόσον εκδόθηκε κατά παράβαση του άρθρου 31 του κανονισμού (ΕΚ) 726/2004 του Ευρωπαϊκού Κοινοβουλίου και του Συμβουλίου, της 31ης Μαρτίου 2004, για τη θέσπιση κοινοτικών διαδικασιών χορήγησης άδειας και εποπτείας όσον αφορά τα φάρμακα που προορίζονται για ανθρώπινη και για κτηνιατρική χρήση και για τη σύσταση Ευρωπαϊκού Οργανισμού Φαρμάκων·
               
            
                  —
               
               
                  να ακυρώσει την εκτελεστική απόφαση της Ευρωπαϊκής Επιτροπής C(2020) 7930 τελικό, της 10ης Νοεμβρίου 2020, σχετικά με τη χορήγηση άδειας κυκλοφορίας του φαρμάκου για κτηνιατρική χρήση «Librela — bedinvetmab», που δημοσιεύθηκε στην Επίσημη Εφημερίδα της Ευρωπαϊκής Ένωσης στις 30 Δεκεμβρίου 2020 (ΕΕ C 453, 30 Δεκεμβρίου 2020, σ. 1), καθόσον αποτελεί προϊόν παράβασης του άρθρου 102 ΣΛΕΕ και ως εκ τούτου αντιβαίνει στις αρχές της πρακτικής αποτελεσματικότητας, της νομιμότητας και της χρηστής διοικήσεως στις οποίες υπόκειται η Ευρωπαϊκή Επιτροπή·
               
            
                  —
               
               
                  να καταδικάσει την Επιτροπή στο σύνολο των δικαστικών εξόδων.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής της, η προσφεύγουσα προβάλλει τρεις λόγους.
      
                  1.
               
               
                  Με τον πρώτο λόγο προβάλλει παράβαση του άρθρου 37 του κανονισμού (ΕΚ) 726/2004 του Ευρωπαϊκού Κοινοβουλίου και του Συμβουλίου, της 31ης Μαρτίου 2004, για τη θέσπιση κοινοτικών διαδικασιών χορήγησης άδειας και εποπτείας όσον αφορά τα φάρμακα που προορίζονται για ανθρώπινη και για κτηνιατρική χρήση και για τη σύσταση Ευρωπαϊκού Οργανισμού Φαρμάκων (ΕΕ 2004, L 136, σ. 1), στο μέτρο που η προσβαλλόμενη απόφαση χορηγεί άδεια για την κυκλοφορία του Librela® στην ευρωπαϊκή αγορά ενώ η ασφάλεια και η αποτελεσματικότητα του προϊόντος αυτού δεν έχουν καταδειχθεί δεόντως και επαρκώς κατά την έννοια της διατάξεως αυτής.
               
            
                  2.
               
               
                  Με τον δεύτερο λόγο προβάλλει παράβαση του άρθρου 31 του προαναφερθέντος κανονισμού (ΕΚ) 726/2004, στο μέτρο που η προσβαλλόμενη απόφαση αγνοεί τους κανόνες σχετικά με την κατάρτιση της συνοπτικής περιγραφής του προϊόντος, βάσει των οποίων η Ευρωπαϊκή Επιτροπή θα έπρεπε να είχε οδηγηθεί στη διαπίστωση ότι η ειδική προειδοποίηση που γίνεται για το Librela® όσον αφορά το αποτέλεσμα των αντισωμάτων κατά του φαρμάκου (ADAs) είναι υπερβολικά γενική και ανακριβής.
               
            
                  3.
               
               
                  Με τον τρίτο λόγο προβάλλει παραβίαση της πρακτικής αποτελεσματικότητας του άρθρου 102 ΣΛΕΕ και των αρχών της νομιμότητας και της χρηστής διοικήσεως, καθόσον η προσβαλλόμενη απόφαση υλοποιεί τα αποτελέσματα της κατάχρησης δεσπόζουσας θέσεως στην οποία υπέπεσε ο όμιλος Zoetis σε συσχετισμό με την εγκατάλειψη της ανάπτυξης του προϊόντος που ήταν ανταγωνιστικό του Librela® και για το οποίο είχε δοθεί άδεια εκμετάλλευσης στην προσφεύγουσα.